smcproject/ml-wiki-sentences huggingface dataset:
ഏറ്റവും അടുത്ത നക്ഷത്രമായ പ്രോക്സിമ സെന്റോറിയുടെ പാരലാക്സ് കോൺ തന്നെ ഇത്രയും ചെറുതാണെങ്കിൽ പിന്നേയും അകലെ കിടക്കുന്ന നക്ഷത്രങ്ങളുടെ പാരലാക്സ് കോൺ എത്ര ചെറുതായിരിക്കും എന്ന് ഊഹിക്കാമല്ലോ.
മാത്രമല്ല ദൂരം കൂടും തോറും നമുക്ക് പാരലാക്സ് കോണിന്റെ കൃത്യതയും കുറഞ്ഞു വരും.
അതിനാൽ പാരലാക്സ് ഉപയോഗിച്ചുള്ള ദൂര നിർണ്ണയം സമീപ നക്ഷത്രങ്ങൾക്ക് മാത്രമേ ഉപയോഗിക്കാറുള്ളൂ.
Hipparcos (High precision parallax collecting satellite) എന്ന കൃത്രിമ ഉപഗ്രഹം ഉപയോഗിച്ച് ശാസ്ത്രജ്ഞർ 1,18,000 ത്തോളം സമീപ നക്ഷത്രങ്ങളുടെ പാരലാക്സ് കോൺ അതീവ കൃത്യതയോടെ അളന്നു.
ബഹിരാകാശത്ത് നിന്ന് അളന്നതിനാൽ ഹിപ്പാർക്കസിന് ഭൌമ ദൂരദർശിനികളേക്കാൾ കൃത്യതോടെ പാരലാക്സ് കോൺ അളക്കാൻ പറ്റി.
എന്നിട്ട് അതിനെ അടിസ്ഥാനമാക്കി ഒരു കാറ്റലോഗ് ഉണ്ടാക്കി അതാണ് ഹിപ്പാർക്കസ് കാറ്റലോഗ്.
ഈ കാറ്റലോഗ് പ്രകാരം പ്രോക്സിമ സെന്റോറിയുടെ പേര് HP 70890 എന്നാണ്.
ദൃഗ്‌ഭ്രംശ സമവാക്യം
ദൃഗ്‌ഭ്രംശ കോൺ ഉപയോഗിച്ച് നക്ഷത്രങ്ങളിലേക്കുള്ള ദൂരം കാണുന്ന സമവാക്യമായ d = 1 p {\displaystyle d={\frac {1}{p}}} എങ്ങനെയാണ് ലഭിക്കുന്നത്എന്ന് ഇവിടെ കാണിച്ചിരിക്കുന്നു.
നക്ഷത്രത്തിലേക്കുള്ള ദൂരം d {\displaystyle d} -യും, സൂര്യനിൽ നിന്ന് ഭൂമിയിലേക്കുള്ള ദൂരം r {\displaystyle r} -ഉം നക്ഷത്രം ഉണ്ടാക്കുന്ന പാരലാക്സ് p {\displaystyle p} -യും എന്നിരിക്കട്ടെ.
ഇനി നിങ്ങൾ നിരീക്ഷിക്കുന്ന നക്ഷത്രത്തെ കേന്ദ്രമാക്കി ഒരു സാങ്കല്പിക വൃത്തം സങ്കൽപ്പിക്കുക.
ഈ വൃത്തത്തിന്റെ ചുറ്റളവ് = 2 π A C = 2 π d {\displaystyle =2\pi AC=2\pi d}
അത് കൊണ്ട്, A B 2 π A C = p 360 {\displaystyle {\frac {AB}{2\pi AC}}={\frac {p}{360}}}
A B = r {\displaystyle AB=r} ആണെന്ന് നമുക്ക് ചിത്രത്തിൽ നിന്ന് കാണാം.
അതിനാൽ r 2 π d = p 360 {\displaystyle {\frac {r}{2\pi d}}={\frac {p}{360}}}
മുകളിലെ സമവാക്യം ഒന്നു പുനഃക്രമീകരിച്ചാൽ നമുക്ക് d -യുടെ മൂല്യം കിട്ടും.
d = ( 360 2 π ) ( r p ) {\displaystyle d=\left({\frac {360}{2\pi }}\right)\left({\frac {r}{p}}\right)} = ( 180 π ) ( r p ) {\displaystyle =\left({\frac {180}{\pi }}\right)\left({\frac {r}{p}}\right)} = ( 180 ∗ 60 ∗ 60 π ) ( r p ) {\displaystyle =\left({\frac {180*60*60}{\pi }}\right)\left({\frac {r}{p}}\right)} (ശ്രദ്ധിക്കുക:ഇവിടെ180°-യെ ആർക്ക് സെക്കന്റ് ആക്കി മാറ്റി) = ( 206265 ) ( r p ) {\displaystyle =(206265)\left({\frac {r}{p}}\right)} = 206265 ∗ r p {\displaystyle ={\frac {206265*r}{p}}}
ഇനി നമുക്ക് r = 1 A U {\displaystyle r=1AU} ആണെന്ന് അറിയാം.
അതു കൊണ്ട്, d = 206265 ∗ r p A U = 206265 A U p {\displaystyle d={\frac {206265*r}{p}}AU={\frac {206265AU}{p}}} (താഴത്തെ കുറിപ്പ് ശ്രദ്ധിക്കുക)
206265 AU എന്നത് 1 പാർസെക് ആണ്
അതു കൊണ്ട്, d = 1 p p c {\displaystyle d={\frac {1}{p}}pc}
അതായത് ഒരു നക്ഷത്രത്തിന്റെ ദൃഗ്‌ഭ്രംശ കോൺ ആർക്ക് സെക്കന്റ് കണക്കിൽ അറിയാമെങ്കിൽ അതിന്റെ വ്യുൽക്രമം കണ്ടാൽ നക്ഷത്രത്തിലേക്കുള്ള ദൂരം പാർസെക്ക് കണക്കിൽ കിട്ടും.
ഈ സമവാക്യത്തിന്റെ ഏറ്റവും ലളിതമായ ഒരു ഡെറിവേഷൻ ആണ് ഇവിടെ കൊടുത്തത്.
മറ്റു പല വിധത്തിലും ഈ സമവാക്യത്തിൽ എത്തിചേരാം.
കുറിപ്പ്:
d = (206265AU)/p എന്ന സമവാക്യത്തിനേയും 206265 AU = 1 pc എന്നു സങ്കല്പിച്ചതിന്റേയും ഭൌതീക അർത്ഥം വളരെ ലളിതമാണ്.
അത് ഇംഗ്ലീഷിൽ തന്നെ കൊടുക്കുന്നു.
മലയാളീകരിച്ചാൽ പൂർണ്ണ അർത്ഥം കിട്ടില്ല.
An object at a distance of 206,265 AU will subtend an angle of one parallax second of arc. parallax second ഇതിൽ നിന്നാണ് parsec എന്ന വാക്ക് ഉണ്ടായത്.
കാഴ്ചയിൽ ഈ ഫോട്ടോയിൽ, തെരുവ് വിളക്കിന്റെ മുകളിൽ സൂര്യൻ ദൃശ്യമാണ്.
പക്ഷെ ജലത്തിലെ പ്രതിഫലനത്തിൽ തെരുവ് വിളക്കിന് അനുസൃതമായി സൂര്യൻ പ്രത്യക്ഷപ്പെടുന്നു.
ഇതിന് കാരണം വിർച്വൽ ഇമേജ് മറ്റൊരു കോണിൽ നിന്നുള്ള കാഴ്ച ആയതിനാലാണ്.
മനുഷ്യരുടെയും മറ്റ് മൃഗങ്ങളുടെയും കണ്ണുകൾ വ്യത്യസ്ത സ്ഥാനങ്ങളിലായതിനാൽ, ഒരേസമയം രണ്ട് കണ്ണിലും വ്യത്യസ്തങ്ങളായ ഇമേജുകൾ ആണ് പതിക്കുന്നത്.
സ്റ്റീരിയോപ്സിസിന്റെ അടിസ്ഥാനം ഇതാണ്.
പാരലാക്സിനെ ചൂഷണം ചെയ്ത്, ആഴത്തെക്കുറിച്ചുള്ള ധാരണ നേടുന്നതിനും വസ്തുക്കളിലേക്കുള്ള ദൂരം കണക്കാക്കുന്നതിനും ഈ വ്യത്യസ്ത ഇമേജുകൾ സഹായിക്കുന്നു.
മൃഗങ്ങൾ ചലനാത്മക പാരലാക്സും ഉപയോഗിക്കുന്നുണ്ട്, അതിൽ മൃഗങ്ങൾ കണ്ണുകൾ അല്ലെങ്കിൽ തല മാത്രം അനക്കി വ്യത്യസ്ത വീക്ഷണകോണുകൾ നേടാൻ ശ്രമിക്കുന്നു.
ഉദാഹരണത്തിന്, പ്രാവുകൾക്ക് ഓവർലാപ്പിംഗ് കാഴ്ച മണ്ഡലങ്ങളില്ലാത്തതിനാൽ ആഴത്തെക്കുറിച്ചുള്ള ധാരണ കിട്ടില്ല, ഇത് മറികടക്കാൻ അവ തല മുകളിലേക്കും താഴേക്കും പെട്ടെന്ന് അനക്കി ആഴത്തെക്കുറിച്ചുള്ള ധാരണയുണ്ടാക്കുന്നു.
ഫോട്ടോഗ്രഫിയിൽ
ഇരട്ട-ലെൻസ് റിഫ്ലെക്സ് ക്യാമറകളും വ്യൂഫൈൻഡറുകൾ ഉള്ള ക്യാമറകൾ ( റേഞ്ച്ഫൈൻഡർ ക്യാമറകൾ പോലുള്ളവ) പോലുള്ള പലതരം ക്യാമറകളുമായി ഫോട്ടോയെടുക്കുമ്പോൾ പാരലാക്സ് പിശക് കാണാൻ കഴിയും.
അത്തരം ക്യാമറകളിൽ, ഫോട്ടോ എടുക്കുന്ന ലെൻസിൽ നിന്നും വ്യത്യസ്ത ഒപ്റ്റിക്സിലൂടെയാണ് (വ്യൂഫൈൻഡർ) കണ്ണ് കൊണ്ട് നോക്കുന്നത്.
ക്യാമറയുടെ ലെൻസിന് മുകളിലായി വ്യൂഫൈൻഡർ സാധാരണ കാണപ്പെടുന്നതിനാൽ, പാരലാക്സ് പിശകുള്ള ഫോട്ടോകൾ പലപ്പോഴും ഉദ്ദേശിച്ചതിനേക്കാൾ അല്പം താഴോട്ട് മാറിയായിരിക്കും കാണുന്നത്.
വ്യൂഫൈൻഡറിലൂടെ നോക്കി ഒരാളുടെ ക്ലോസപ്പ് ഫോട്ടോ എടുക്കുമ്പോൾ, ശരിക്കുള്ള ഫോട്ടോയിൽ തലയുടെ മുകൾ വശം മുറിഞ്ഞു പോയ രീതിയിൽ വ്യക്തിയുടെ ചിത്രം പതിയുന്നതാണ് ഇതിന് ഏറ്റവും മികച്ച ഉദാഹരണം.
സിംഗിൾ ലെൻസ് റിഫ്ലെക്സ് ക്യാമറകളിൽ ഫോട്ടോ എടുക്കുന്ന അതേ ലെൻസിലൂടെ നോക്കുന്നതിനാൽ (മിററിന്റെ സഹായത്തോടെ), പാരലാക്സ് പിശക് ഒഴിവാകുന്നു.
പനോരമകൾ പോലുള്ള ഇമേജ് സ്റ്റിച്ചിംഗ് പ്രവൃത്തികളിലും പാരലാക്സ് ഒരു പ്രശ്നമാണ്.
ഫോട്ടോഗ്രാമെട്രിയിൽ
ഏരിയൽ പിക്ചർ ജോഡികൾ, ഒരു സ്റ്റീരിയോ വ്യൂവർ വഴി കാണുമ്പോൾ, ലാൻഡ്‌സ്‌കേപ്പിന്റെയും കെട്ടിടങ്ങളുടെയും വ്യക്തമായ സ്റ്റീരിയോ ഇഫക്റ്റ് വാഗ്ദാനം ചെയ്യുന്നു.
ഉയർന്ന കെട്ടിടങ്ങൾ ഫോട്ടോഗ്രാഫിന്റെ മധ്യഭാഗത്ത് നിന്ന് ദിശയിൽ 'കീൽ ഓവർ' ചെയ്യുന്നതായി തോന്നുന്നു.
പറക്കുന്ന ഉയരവും അടിസ്ഥാന ദൂരവും അറിയാമെങ്കിൽ പാരലാക്സിന്റെ അളവുകൾ ഉപയോഗിച്ച് കെട്ടിടങ്ങളുടെ ഉയരം കണക്കാക്കാൻ കഴിയും.
ഫോട്ടോഗ്രാമെട്രി പ്രക്രിയയുടെ പ്രധാന ഘടകമാണിത്.
അവലംബം ↑ {{ cite book }} : Invalid | ref=harv ( help ) ↑ Steinman Garzia 2000 , p. 180 .
ദൃക്‌സാക്ഷി (നോവൽ)
ഉണ്ണിക്കൃഷ്ണൻ തിരുവാഴിയോട് രചിച്ച നോവലാണ് ദൃക്സാക്ഷി .
1992-ൽ നോവൽ സാഹിത്യത്തിനുള്ള കേരള സാഹിത്യ അക്കാദമി പുരസ്കാരം ഈ കൃതിക്ക് ലഭിച്ചിരുന്നു .
ദൃശ്യം (തെലുങ്ക്)
ഡി. സുരേഷ് ബാബു, രാജ്കുമാർ സേതുപതി എന്നിവർ ചേർന്ന് നിർമ്മിച്ച് ശ്രീപ്രിയ സംവിധാനം ചെയ്തു പുറത്തിറങ്ങിയ  2014 ലെ ഒരു തെലുങ്ക് ഭാഷാ ത്രില്ലർ ചിത്രമാണ് ദൃശ്യം .
ജിത്തു ജോസഫിന്റെ സംവിധാനത്തിൽ 2013 ൽ‌ പുറത്തിറങ്ങിയ മലയാള ചലച്ചിത്രമായ ദൃശ്യത്തിന്റെ റീമേക്കായിരുന്ന ഇതിൽ മോഹൻലാൽ , മീന , ആശാ ശരത് എന്നിവർ അഭിനയിച്ച വേഷങ്ങൾ യഥാക്രമം അവതരിപ്പിച്ചത് വെങ്കിടേഷ്, മീന , നാദിയ മൊയ്തു എന്നിവരായിരുന്നു.
ഒരു മധ്യവർഗ കേബിൾ ടിവി ഓപ്പറേറ്ററായ രാംബാബുവിന്റെയും  അദ്ദേഹത്തിന്റെ കുടുംബത്തിന്റെയും കഥയാണ് ചിത്രം പറയുന്നത്.
രാംബാബുവിന്റെ മകളെ ഉപദ്രവിച്ചതിനുശേഷം ഐ.ജി. യുടെ പുത്രൻ വരുൺ ദുരൂഹ സാഹചര്യത്തിൽ അപ്രത്യക്ഷനാകുന്നതോടെ ഈ കുടുംബം സംശയത്തിന്റെ നിഴലിലാകുന്നു.
വരുൺ എപ്രകാരം കാണാതായെന്നും കുടുംബം ജയിലിൽ പോകാതിരിക്കാൻ രാംബാബു എന്തു പ്രവർത്തിച്ചുവെന്നും ഈ ചിത്രത്തിന്റെ ബാക്കി ഭാഗങ്ങൾ വെളിപ്പെടുത്തുന്നു.
സുരേഷ് ബാലാജി, ജോർജ്ജ് പയസ് എന്നിവരാണ് ദൃശ്യത്തിന്റെ നിർമ്മാണ പ്രവർത്തനങ്ങൾ ഏറ്റെടുത്തത്.
ചിത്രത്തിന് സംഗീതം നൽകിയത് ശരത് ആണ്.
എസ്. ഗോപാൽ റെഡ്ഡി ചിത്രത്തിന്റെ ഛായാഗ്രഹണവും മാർത്താണ്ഡ് കെ. വെങ്കിടേഷ് എഡിറ്റിംഗും നിർവ്വഹിച്ചു.
2014 മാർച്ച് 8 ന് ആരംഭിച്ച  ചിത്രത്തിന്റെ പ്രധാന ഛായാഗ്രഹണ ജോലികൾ ഏകദേശം മൂന്ന് മാസത്തോളം നീണ്ടുനിന്നു.
യഥാർത്ഥ സിനിമയ്ക്കു സമാനമായി പ്രാഥമികമായി കേരളത്തിൽ ചിത്രീകരിക്കപ്പെട്ട് ഇതിന്റെ മറ്റു ഭാഗങ്ങൾ അരകു, സിംഹാചലം, വിസിനഗരം, ഹൈദരാബാദ് എന്നിവിടങ്ങളിലും ചിത്രീകരിച്ചു.
പോസ്റ്റ്-പ്രൊഡക്ഷൻ ഘട്ടം ഒരു മാസത്തിന് ശേഷം അവസാനിച്ചു.
2014 ജൂലൈ 11 ന് പുറത്തിറങ്ങിയ ചിത്രം വിമർശകരുടെ മികച്ച പ്രതികരണം നേടി.
ലോകമെമ്പാടുമായി വിതരണക്കാരുടെ വിഹിതമായി 200 മില്യൺ ഡോളർ നേടിയ ഈ ചിത്രം ആ വർഷം ഏറ്റവും കൂടുതൽ കളക്ഷൻ നേടിയ തെലുങ്ക് ചിത്രങ്ങളിലൊന്നായി മാറി.
ഒരു കേബിൾ നെറ്റ്‌വർക്ക് ഓപ്പറേറ്ററായ രാംബാബു തന്റെ ഭാര്യ ജ്യോതിയോടും പന്ത്രണ്ടാം ക്ലാസ് വിദ്യാർത്ഥിനിയ അഞ്ജു, സെക്കൻഡറി സ്കൂളിൽ പഠിക്കുന്ന അനു എന്നീ പെൺമക്കളോടൊത്ത് അരക്കു മേഖലയിൽ സ്ഥിതിചെയ്യുന്ന രാജാവരം എന്ന ഗ്രാമത്തിലാണ് താമസിക്കുന്നത്.
തന്റെ ജോലിയോടനുബന്ധിച്ച് രാംബാബു ഒന്നിലധികം ഭാഷകളിൽ സിനിമ കാണാൻ ധാരാളം സമയം ചെലവഴിക്കാറുണ്ട്.
വളരെയധികം താൽപ്പര്യത്തോടെയാണ് അങ്ങനെ ചെയ്യുന്നതോടൊപ്പം ഈ സിനിമകളിലെ കഥാപാത്രങ്ങളുടെ പെരുമാറ്റത്തെ അദ്ദേഹം ഉപബോധമനസിൽ കൊണ്ടുനടക്കുകയും തദനുസരണം ജീവിതത്തിലെ പ്രധാന തീരുമാനങ്ങൾ എടുക്കാറുമുണ്ട്.
ഒരു ക്യാമ്പിലേക്കുള്ള ഒരു സ്കൂൾ യാത്രയ്ക്കിടയിൽ, ശുചിമുറിയിൽ ഒളിച്ചുവച്ചിരിക്കുന്ന ഒരു സെൽ ഫോൺ ക്യാമറയിൽ അഞ്ജുവിന്റെ നഗ്ന  വീഡിയോ ദൃശ്യങ്ങൾ പതിയുന്നു.
ഇൻസ്പെക്ടർ ജനറൽ ഗീതയുടെ മകൻ വരുൺ ആണ് ഈ കൃത്യം നടത്തുന്നത്.
പിന്നീട് ഈ ദൃശ്യങ്ങൾ അവളെ ബ്ലാക്ക് മെയിൽ ചെയ്യാൻ വരുൺ ഉപയോഗിക്കുമെന്ന് വ്യക്തമാക്കപ്പെടുന്നതോടെ അവൾ അവന്റെ സെൽ ഫോൺ തകർക്കുകയും  മനപൂർവമല്ലാതെ അയാൾ കൊല്ലപ്പെടുകയും ചെയ്യുന്നു.
മാതാവിന്റെ സഹായത്തോടെ അവൾ അയാളുടെ മൃതശരീരം ഒരു വളക്കുഴിയിൽ ഒളിപ്പിക്കുന്നു.
അവരറിയാതെ അനു ഇതിന് സാക്ഷ്യം വഹിക്കുന്നു.
സംഭവത്തെക്കുറിച്ച് ജ്യോതി രാംബാബുവിനോട് പറയുന്നതോടെ, കുടുംബത്തെ ജയിൽ ശിക്ഷയിൽനിന്ന് രക്ഷിക്കാനുള്ള ഒരു പദ്ധതി അദ്ദേഹം ആവിഷ്കരിക്കുന്നു.
തകർന്ന സെൽ ഫോൺ വരുണിന്റെ കാറിൽ നിക്ഷേപിക്കുന്നതിനിടെ രാംബാബുവിനെ അയാളോട് വിരോധവുമുള്ള വീരഭദ്ര എന്ന അഴിമതിക്കാരനായ പോലീസ് കോൺസ്റ്റബിൾ കാണുന്നു.
തുടർന്ന് രാബാബു കുടുംബത്തെ വിസിഗരത്തേക്ക് ഒരു യാത്രയ്ക്ക് കൊണ്ടുപോകുകയും അവിടെ അവർ ഒരു മതയോഗത്തിൽ പങ്കെടുക്കുകയും സിനിമ കാണുകയും ഒരു റെസ്റ്റോറന്റിൽ ഭക്ഷണം കഴിക്കുകയും ചെയ്യുന്നു.
അതേസമയം, മകനെ കാണാതായതായി മനസ്സിലാക്കിയ ഗീത അന്വേഷണം ആരംഭിക്കുന്നു.
പ്രാഥമിക അന്വേഷണത്തിന് ശേഷം ഗീത രാംബാബുവിനെയും കുടുംബത്തെയും ചോദ്യം ചെയ്യലിനായി വിളിക്കുന്നു.
ഇത് സംഭവിക്കുമെന്ന് നേരത്തേ അറിയാവുന്ന രാംബാബു, കുടുംബത്തെ പോലീസ് ചോദ്യം ചെയ്യലിനെ എങ്ങനെ നേരിടാമെന്ന് പരിശീലിപ്പിക്കുന്നു.
തൽഫലമായി, വ്യക്തിഗതമായി ചോദ്യം ചെയ്യുമ്പോൾ, അവരുടെ പ്രതികരണങ്ങൾ ഒരേപോലെയായിരുന്നു.
ആ ദിവസത്തെ ഹോട്ടൽ രസീത്, സിനിമാ ടിക്കറ്റുകൾ, ബസ് യാത്രയുടെ ടിക്കറ്റുകൾ എന്നിവ ഹാജരാക്കിക്കൊണ്ട് കുറ്റകൃത്യം നടന്ന സമയം തങ്ങൾ മറ്റൊരിടത്തായിരുന്നു എന്ന് അവർ സ്ഥാപിക്കുന്നു.
വിസിനഗരത്തിൽ കുടുംബം സന്ദർശിച്ച സ്ഥാപനങ്ങളുടെ ഉടമസ്ഥരുടെ പ്രസ്താവനകൾ രാംബാബുവിന്റെ നിരപരാധിത്വത്തെ കൂടുതൽ ഉറപ്പിക്കുന്നതായിരുന്നു.
എന്നിരുന്നാലും, വിശദമായ ഒരു അന്വേഷണത്തിലൂടെ, സംഭവ ദിവസത്തെ രാംബാബു ഹാജരാക്കിയ ടിക്കറ്റുകളും മറ്റും ഉടമകളുമായുള്ള പരിചയത്തിലൂടെ വാങ്ങിയതായും യഥാർത്ഥത്തിൽ ഒരു ദിവസത്തിന് ശേഷമാണ് കുടുംബത്തോടൊപ്പം അയാൾ യാത്ര നടത്തിയെന്നും ഗീത മനസ്സിലാക്കുന്നു.
ഗീത രാംബാബുവിനെയും കുടുംബത്തെയും അറസ്റ്റുചെയ്യുകയും അവരിൽ നിന്ന് സത്യം വെളിപ്പെടുത്താൻ വീരഭദ്രൻ കുടുംബത്തിനുമേൽ ബലപ്രയോഗം നടത്തുകയും ചെയ്യുന്നു.
പോലീസ് മർദ്ദനത്തിന്റെ ഫലമായി രാംബാബു, ജ്യോതി, അഞ്ജു എന്നിവർക്ക് സാരമായി പരിക്കേറ്റതോടെ ഗീതയുടെ ഭർത്താവ് പ്രഭാകർ ഇത് അവസാനിപ്പിക്കാൻ അവരോട് ആവശ്യപ്പെടുന്നു.
ഭയന്നുവിറച്ച അനു താൻ കണ്ടതെന്തെന്ന് വെളിപ്പെടുത്തുകയും വരുണിന്റെ സുഹൃത്ത് ക്യാമ്പിൽ നടന്ന അതിക്രമത്തെക്കുറിച്ച് പോലീസിനോട് വിവരിക്കുകയും ചെയ്യുന്നു.
കമ്പോസ്റ്റ് കുഴി പരിശോധിച്ച പോലീസ് വരുണിന്റെ മൃതദേഹത്തിനുപകരം ഒരു പന്നിയുടെ ശവം കണ്ടെത്തിയതോടെ രാംബാബു അത് നീക്കിയിട്ടുണ്ടെന്ന് സൂചന ലഭിക്കുന്നു.
ജ്യോതിയുടെ സഹോദരൻ രാജേഷും അവളുടെ പിതാവ് മാധ്യമങ്ങളെ വിളിക്കുകയും വീരഭദ്രൻ തങ്ങളുടെ കുടുംബത്തോട് മോശമായി പെരുമാറിയതായി അനു അവരോട് പരാതിപ്പെടുകയും ചെയ്യുന്നു.
വീരഭദ്രൻ രാംബാബുവിനെയും ബന്ധുക്കളെയും കൈവിലങ്ങണിയിച്ചു പോകവേ മാധ്യമങ്ങളിൽ‌ നിന്നും വീരഭദ്രനെക്കുറിച്ച് അറിയുന്ന പ്രദേശവാസികൾ‌ അയാളെ മർദ്ദിക്കുന്നു.
രാംബാബുവിന്റെ ശ്രേയസിന് ഉടവു തട്ടാതെയിരിക്കുകയും നാട്ടുകാരെല്ലാം അദ്ദേഹത്തിന് പിന്തുണ നൽകുകയും ചെയ്യുന്നു.
വീരഭദ്രൻ സസ്പെൻഡ് ചെയ്യപ്പെടുകയും ബാക്കി സ്റ്റാഫുകൾ സ്ഥലം മാറ്റപ്പെടുകയും ചെയ്യുന്നതോടെ ഗീത ഐജി സ്ഥാനം രാജിവയ്ക്കുന്നു.
അമേരിക്കയിലേക്ക് പോകുന്നതിനുമുമ്പ്, ഗീതയും പ്രഭാകറും രാംബാബുവുമായി കണ്ടുമുട്ടുകയും തങ്ങളുടെ പ്രവൃത്തികൾക്ക് ക്ഷമ ചോദിക്കുകയും ഒപ്പം വരുൺ ഒരു ദിവസം തിരിച്ചെത്തുമെന്ന് പ്രത്യാശ പ്രകടിപ്പിക്കുകയും ചെയ്യുന്നു.
എന്നാൽ രാംബാബു, തന്റെ കുടുംബത്തെ രക്ഷിക്കാനായി വരുണിനെ കൊന്നതായും തന്നോട് ക്ഷമിക്കാൻ അവരോട് ആവശ്യപ്പെടുന്നതായും പരോക്ഷമായി അവരോട് സൂചിപ്പിക്കുന്നു.
പുതുതായി നിർമ്മിക്കപ്പെട്ട രാജവാരം പോലീസ് സ്റ്റേഷനിൽ രാംബാബു ഒരു രജിസ്റ്ററിൽ ഒപ്പിട്ടതോടെ ചിത്രം അവസാനിക്കുന്നു.
അദ്ദേഹം പോകുമ്പോൾ, സ്റ്റേഷന്റെ നിർമ്മാണ വേളയിൽ കയ്യിൽ ഷവലുമായി രാംബാബു നിൽക്കുന്നതായ ഒരു ഫ്ലാഷ്ബാക്ക് കാണിക്കുന്നത് വരുണിന്റെ മൃതദേഹം സ്റ്റേഷൻ കെട്ടിടത്തിന്റെ അടിത്തറയിൽ ഒളിപ്പിച്ചിട്ടുണ്ടെന്ന് സൂചിപ്പിക്കുന്നു.
അഭിനേതാക്കൾ വെങ്കിടേശ് : രാംബാബു മീന : ജ്യോതി നാദിയ മൊയ്തു : ഐ.ജി. ഗീത പ്രഭാകർ നരേഷ് : പ്രഭാകർ കൃതിക ജയകുമാർ : അഞ്ജു എസ്തർ അനിൽ : അനു രവി കാലെ : കോൺസ്റ്റബിൾ വീരഭദ്ര പരുചുരി വെങ്കടേശ്വര റാവു : ഹെഡ് കോൺസ്റ്റബിൾ റോഷൻ ബഷീർ : വരുൺ ചൈതന്യ കൃഷ്ണ : രാജേഷ് ബാനർജി : പുതിയ സബ് ഇൻസ്പെക്ടർ കാശി വിശ്വനാഥ് : ഹോട്ടലുടമ സമീർ ഹസൻ : സബ് ഇൻസ്പെക്ടർ നവീൻ കുമാർ ചലപതി റാവു : ജ്യോതിയുടെ അച്ഛൻ അന്നപൂർണ്ണ : ജ്യോതിയുടെ അമ്മ സപ്തഗിരി : സിംഹാദ്രി ജോഗി നായിഡു : ഹോട്ടൽ സൂപ്പർവൈസർ ചിത്രം സീനു : ബസ് മുതലാളി മുരളി പ്രസന്ന കുമാർ : കോൺട്രാക്ടർ ദീക്ഷിതുലു : സ്വാമി സച്ചിതാനന്ദ കടംബാരി കിരൺ : ബസ് കണ്ടക്ടർ നായിഡു ഗോപി : ഹോട്ടൽ ബബായ് ഉത്തേജ് : സിനിമാ തീയേറ്റർ ഓപ്പറേറ്റർ നിർമ്മാണം
മോഹൻലാൽ , മീന , ആശാ ശരത് എന്നിവർ പ്രധാന വേഷങ്ങളിൽ അഭിനയിച്ച് ജിത്തു ജോസഫ് സംവിധാനം ചെയ്ത മലയാള ചിത്രം ദൃശ്യം (2013) റീമേക്ക് ചെയ്യാനുള്ള അവകാശം രാജ്കുമാർ സേതുപതി സ്വന്തമാക്കി.
കമൽ ഹാസന്റെ നിർദ്ദേശത്തെത്തുടർന്ന് ചിത്രത്തിന്റെ തെലുങ്ക് പതിപ്പിൽ നായകനായി സേതുപതി ദഗ്ഗുബതി വെങ്കിടേഷിനെ തിരഞ്ഞെടുക്കപ്പെട്ടു.
കമൽ ഹാസൻ മുമ്പ് ഗോവയിൽവച്ച് വെങ്കിടേഷിനെ കണ്ടുമുട്ടുകയും, ഒരു നടനെന്ന നിലയിൽ വെല്ലുവിളി നേരിടുന്ന ഒരു കഥാപാത്രത്തെ സിനിമയിൽ അഭിനയിക്കാൻ അദ്ദേഹത്തെ  ഉപദേശിക്കുകയും ചെയ്തിരുന്നു.
വെങ്കിടേഷ്‍ സഹോദരൻ ദഗ്ഗുബതി സുരേഷ് ബാബുവുമൊത്ത് ചിത്രത്തിന്റെ മൂല പതിപ്പ് വീക്ഷിച്ചു.
സുരേഷ് ബാബു സേതുപതിയൊടൊപ്പം ചിത്രത്തിന്റെ സഹനിർമ്മാതാവായി ചേരുകയും ചിത്രം സംവിധാനം ചെയ്യാൻ ശ്രീപ്രിയയെ സമീപിക്കുകയും ചെയ്തു.
വനിതാ സംവിധായികയുമായുള്ള വെങ്കിടേഷിന്റെ ആദ്യ സഹകരണമാണിത്.
അദ്ദേഹത്തിന്റെ ആദ്യത്തെ വാണിജ്യേതര ചിത്രം കൂടിയായിരുന്നു ഇത്.
ശ്രീപ്രിയയുടെയും സേതുപതിയുടെയും അതുപോലെതന്നെ ജോർജ്ജ് പയസിന്റെ വൈഡ് ആംഗിൾ ക്രിയേഷൻസുമായുള്ള (മാലിനി 22 പാളയംകോട്ടൈ) മുമ്പത്തെ സഹകരണത്തേയും അടിസ്ഥാനമാക്കി പ്രൊഡക്ഷൻ ഹൌസിന് ഈ ചിത്രത്തിന്റെ നിർമ്മാണക്കരാർ നൽകപ്പെട്ടു.
ദൃശ്യത്തിന്റെ തെലുങ്ക് റീമേക്ക് സ്ഥിരീകരിച്ച ശേഷം കമൽഹാസൻ വെങ്കിടേഷിനെ വിളിച്ച് മൂല പതിപ്പിലെ മോഹൻലാലിന്റെ വേഷം വെങ്കടേഷ് അവതരിപ്പിക്കാൻ പോകുന്നതിൽ സന്തോഷമുണ്ടെന്ന് അറിയിച്ചു.
സാധ്യമായ മറ്റ് ശീർഷകങ്ങൾ പരിഗണിച്ചതിന് ശേഷം, ചിത്രത്തിന്റെ കഥാഗതിക്ക് പ്രസക്തിയുള്ളതിനാൽ ദ്രുശ്യം എന്ന പേരിന് അന്തിമരൂപം ലഭിച്ചു. 'ഡാർലിംഗ്' സ്വാമിയും പരുചുരി സഹോദരന്മാരും ചിത്രത്തിന്റെ സംഭാഷണങ്ങൾ രചിച്ചു.
2014 ഫെബ്രുവരി 21 ന് ഹൈദരാബാദിൽ ചിത്രം ഔദ്യോഗികമായി ആരംഭിച്ചു.
ശരത് ചിത്രത്തിന് സംഗീതം നൽകിയപ്പോൾ ചിത്രത്തിന്റെ ഛായാഗ്രഹണ ചുമതല എസ്. ഗോപാൽ റെഡ്ഡിയും എഡിറ്റിംഗ് മാർത്താണ്ഡ് കെ. വെങ്കിടേഷും ഏറ്റെടുത്തു.
ഈ ചിത്രത്തിലൂടെ സുരേഷ് പ്രൊഡക്ഷൻസ് ഒരു നിർമ്മാണ, വിതരണക്കമ്പനിയെന്ന നിലയിൽ തെലുങ്ക് സിനിമയിലെ സുവർണ്ണ ജൂബിലി പൂർത്തിയാക്കി.
മറ്റ് ഭാഷകളിലെ പതിപ്പുകൾ ഭാഷ പേര് സംവിധായകൻ വർഷം കുറിപ്പുകൾ മലയാളം ദൃശ്യം ജിത്തു ജോസഫ് 2013 യഥാർത്ഥ പതിപ്പ് കന്നഡ ദൃശ്യ പി.വാസു .
2014 റീമേക്ക് തെലുങ്ക് ദൃശ്യം ശ്രീപ്രിയ 2014 റീമേക്ക് തമിഴ് പാപനാസം ജിത്തു ജോസഫ് 2015 റീമേക്ക് ഹിന്ദി ദൃശ്യം നിഷികാന്ത് കമത് 2015 റീമേക്ക് സിൻഹാല ധർമയുദ്ധ ചെയ്യാർ രവി 2017 റീമേക്ക് ചൈനീസ് ഷീപ് വിത്തൗട്ട് ഷേപർഡ് സാം ക്വാഹ് 2019 റീമേക്ക് അവലംബം ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑
ദൃശ്യം 2
മോഹൻലാലിനെ നായകനാക്കി ജിത്തു ജോസഫ് സംവിധാനം ചെയ്ത ഒരു മലയാള ത്രില്ലർ ചലച്ചിത്രമാണ് ദൃശ്യം 2 ː The Resumption .
ആശിർവാദ് സിനിമാസിനു വേണ്ടി ആന്റണി പെരുമ്പാവൂർ നിർമ്മിച്ച ചിത്രം 2021 ഫെബ്രുവരി 19-നു ആമസോൺ പ്രൈം വീഡിയോയിലൂടെ റിലീസ് ചെയ്തു.
2013-ൽ പുറത്തിറങ്ങിയ ദൃശ്യം എന്ന ചലച്ചിത്രത്തിന്റെ രണ്ടാം ഭാഗമാണിത്.
മീന , അൻസിബ ഹസ്സൻ , എസ്തർ അനിൽ , സിദ്ദിഖ് , മുരളി ഗോപി , ആശ ശരത് , സായികുമാർ എന്നിവരാണു ചിത്രത്തിലെ മറ്റ് പ്രധാന അഭിനേതാക്കൾ.
2013 ഓഗസ്റ്റ് 3 ന് രാത്രിയിൽ, ജോസ് എന്ന കുറ്റവാളിയുമായി തന്റെ സഹോദരനെ കൊന്ന കുറ്റത്തിന് പോലീസിൽ നിന്ന് ഒളിച്ചോടുന്നതായാണ് ചിത്രം ആരംഭിക്കുന്നത്.
ഒളിക്കാനുള്ള ശ്രമത്തിൽ, നിർമ്മാണത്തിലിരിക്കുന്ന ഒരു പോലീസ് സ്റ്റേഷന് പിന്നിൽ അദ്ദേഹം അഭയം തേടുന്നു, ജോർജ്ജ്കുട്ടി സൈറ്റിൽ നിന്ന് ഒരു സ്പെയ്ഡുമായി നടന്നു വരുന്നതിന് സാക്ഷ്യം വഹിക്കുന്നു.
ജോസ് ഭാര്യയോട് മാപ്പ് പറയാൻ പോകുന്നു, അവിടെവച്ച് പോലീസ് ജോസിനെ പിടികൂടുന്നു.
ആറ് വർഷത്തിന് ശേഷം ജോർജ്ജ്കുട്ടി, റാണി, അഞ്ജു, അനു എന്നിവർ സമ്പന്നമായ ജീവിതം നയിക്കുന്നു.
ഇപ്പോൾ ഒരു സിനിമാ തിയേറ്ററിന്റെ ഉടമയായ ജോർജ്ജ്കുട്ടി കുടുംബത്തിന്റെ എതിർപ്പിനെ അവഗണിച്ച് ഒരു സിനിമ നിർമ്മിക്കാൻ ആഗ്രഹിക്കുന്നു.
തന്റെ പ്രോജക്റ്റിന്റെ തിരക്കഥ വികസിപ്പിക്കുന്നതിനായി കൊച്ചിയിൽ താമസിക്കുന്ന പ്രമുഖ തിരക്കഥാകൃത്തായ വിനയചന്ദ്രനുമായി അദ്ദേഹം നിരന്തരം ബന്ധം പുലർത്തുന്നു.
കുടുംബം സുഖമായിരിക്കുമെങ്കിലും, അഞ്ജുവിന് അപസ്മാരം പിടിപെട്ടിട്ടുണ്ട്, ഇപ്പോൾ ഒരു പി‌ടി‌എസ്ഡി രോഗിയാണ്, വരുണിന്റെ കൊലപാതകവുമായി ബന്ധപ്പെട്ട് അറസ്റ്റ് ചെയ്യപ്പെടുമെന്ന ഭയത്തിന്റെ അനന്തരഫലമാണിത്.
കുടുംബത്തിന്റെ സമ്പത്തിന്റെ ഉയർച്ചയിൽ അസൂയപ്പെട്ട ജോർജ്ജ്കുട്ടിയുടെ അയൽക്കാർ അവരുടെ പ്രതിച്ഛായയെ, പ്രത്യേകിച്ച് അഞ്ജുവിന്റെ കളങ്കത്തിന് കളങ്കം പരത്താൻ തുടങ്ങി, റാണിയുടെ ദുരിതത്തിൽ.
അതേസമയം, ജോർജ്ജ്കുട്ടി തന്റെ ചലച്ചിത്ര ആസൂത്രണത്തിനായി കൊച്ചി, ചെന്നൈ തുടങ്ങിയ നഗരങ്ങൾ സന്ദർശിക്കാറുണ്ട്.
റാണിയുടെ സാന്ത്വനം ലഭിക്കുന്നത് അവളുടെ അയൽവാസിയായ സരിതയാണ്, സർക്കാർ ഗുമസ്തൻ, മദ്യാപാനിയായ ഭർത്താവ് സാബു, റിയൽ എസ്റ്റേറ്റ് ബ്രോക്കറാണ്.
ജോർജ്‌കുട്ടിയുടെ 5 ഏക്കറിൽ രണ്ട് ഏക്കർ വസ്തു രണ്ട് വർഷം മുമ്പ് വാങ്ങി ദമ്പതികൾ അവിടെ പോയി.
വരുണിന്റെ തിരോധാനം പരിഹരിക്കാനുള്ള കഴിവില്ലായ്മ കാരണം ലോക്കൽ പോലീസിന് വലിയ അപമാനം വരുത്തി വെച്ചതിനാൽ കേസ് പുന:പരിശോധിക്കാൻ തീരുമാനിച്ചു.
ഗീതയുടെ ജൂനിയറും സുഹൃത്തും ആയ കേരള ഈസ്റ്റ് ഐ.ജി തോമസ് ബാസ്റ്റിൻ ഐ.പി.എസിന്റെ മേൽനോട്ടത്തിലാണ് കേസ്.
അതേസമയം, ജോർജ്ജ്കുട്ടി പ്രഭാകറിനെ തന്റെ തീയറ്ററിൽ കണ്ടുമുട്ടുന്നു.
മകന്റെ ശവസംസ്കാര ചടങ്ങുകൾ നടത്താനായി വരുണിന്റെ മൃതദേഹം വെളിപ്പെടുത്താൻ പ്രഭാകർ ജോർജ്ജ്കുട്ടിയോട് അഭ്യർത്ഥിക്കുന്നു, പക്ഷേ ഫലമുണ്ടായില്ല.
വസന്തകാല വിശ്രമവേളയിൽ വീട്ടിലേക്ക് മടങ്ങുന്ന അനു തന്റെ സുഹൃത്തുക്കളോടൊപ്പം ഒരു സ്ലീപ്പ് ഓവർ പാർട്ടി നടത്തുന്നു, ഈ സമയത്ത് അനു തന്റെ കാമുകനോട് രഹസ്യങ്ങൾ പറയുന്നുവെന്ന് കരുതി റാണി പ്രതിഷേധിക്കുന്നു.
അറസ്റ്റിലാകുമോ എന്ന ഭയം ഒരു രാത്രിയിൽ അവൾ സരിതയോട് അറിയിക്കുകയും വരുണിന്റെ മരണത്തിൽ അഞ്ജുവിന് പങ്കുണ്ടെന്ന കാര്യം അശ്രദ്ധമായി മങ്ങിക്കുകയും ചെയ്യുന്നു.
റാണിയേയും കുടുംബത്തേയും അറിയാതെ സരിതയും സാബുവും യഥാർത്ഥത്തിൽ വിവാഹിതരാണ്.
വരുണിന്റെ മൃതദേഹം കണ്ടെത്താൻ ബാസ്റ്റിൻ നിയോഗിച്ച രഹസ്യ പോലീസുകാരായിരുന്നു അവർ.
അദ്ദേഹത്തിന്റെ മറ്റ് ചാരന്മാരിൽ അനുവിന്റെ കാമുകനും ബാസ്റ്റിന്റെ അനന്തരവനും ഉൾപ്പെടുന്നു.
അതേസമയം, ജോസ് ജയിൽ മോചിതനായി, ജോലി കണ്ടെത്താൻ പാടുപെടുകയാണ്.
നഗരവാസികളിൽ നിന്ന് ജോർജ്ജ്കുട്ടിയുടെ കേസ് കേട്ട ശേഷം, അന്നത്തെ പൂർത്തീകരിക്കാത്ത പോലീസ് സ്റ്റേഷനിൽ അദ്ദേഹത്തെ കണ്ടത് ഓർമിക്കുന്നു, ഉടൻ തന്നെ പോലീസിനോട്
നടന്ന സംഭവം വിവരിക്കുകയും പ്രതിഫലമായി വലിയൊരു തുക നൽകാമെന്നു പോലീസ് സമ്മതിക്കുകയും ചെയ്യുന്നു.
കേസിലെ പുതിയ സംഭവവികാസങ്ങളുടെ മേൽനോട്ടത്തിനായി യുഎസിൽ നിന്ന് എത്തുന്ന ഗീതയെയും പ്രഭാകറിനെയും ബാസ്റ്റിൻ വിവരങ്ങൾ അറിയിക്കുന്നു.
പോലീസും ഫോറൻസിക് സംഘവും രഹസ്യമായി പോലീസ് സ്റ്റേഷൻ കുഴിച്ച് ഒടുവിൽ ഒരു മനുഷ്യ അസ്ഥികൂടം കണ്ടെത്തി.
ആ പരിസരപ്രദേശങ്ങളിൽ സ്ഥാപിച്ചിരുന്ന നിരീക്ഷണ ക്യാമറകളിലൂടെയാണ് ജോർജ്ജ്കുട്ടി ഈ സംഭവങ്ങളെക്കുറിച്ച് അറിയുന്നത്.
കോടതി ഉത്തരവ് പ്രകാരം അദ്ദേഹത്തെയും കുടുംബത്തെയും പോലീസ് പിടികൂടി ചോദ്യം ചെയ്യുന്നു.
കാര്യങ്ങൾ കൂടുതൽ വഷളാക്കാൻ, സരിതയോട് റാണി നേരത്തെ വെളിപ്പെടുത്തിയത് രേഖപ്പെടുത്തിയിട്ടുണ്ട്; സരിതയും സാബുവും ജോർജ്ജ്കുട്ടിയുടെ വീട് ബഗ്ഗ് ചെയ്തിരുന്നു.
ഗീതയുടെ ചോദ്യം ചെയ്യൽ ഫലമായി അഞ്ജുവിന് മറ്റൊരു അപസ്മാരം ബാധിക്കുകയും അവളെ ആശുപത്രിയിലേക്ക് മാറ്റുകയും ജോർജ്ജ്കുട്ടിയെക്കുറിച്ച് കൂടുതൽ അന്വേഷണം നടത്തുകയും ചെയ്യുന്നു.
പരിഭ്രാന്തരായ ജോർജ്‌കുട്ടി ഒരു കെട്ടിച്ചമച്ച കഥയാണ് നൽകുന്നത്, അതിൽ വരുണിന്റെ ഏക കൊലപാതകിയാണ് അദ്ദേഹം, വീട്ടിൽ കള്ളൻ ഒളിച്ചിരിക്കുകയാണെന്ന് വരുണിനെ തെറ്റിദ്ധരിച്ച ശേഷം കൊലപ്പെടുത്തി.
വരുണിന്റെ വസ്ത്രം പോലുള്ള തെളിവുകൾ താൻ സൂക്ഷിച്ചിട്ടുണ്ടെന്നും ഇത് കുടുംബത്തിലെ മറ്റുള്ളവരെ കോടതിയിൽ രക്ഷിക്കുമെന്നും ജോർജ്ജ് കുട്ടി അവകാശപ്പെടുന്നു.
തുടക്കത്തിൽ ജോർജ്ജ്കുട്ടിയെ കുടുക്കാനും തെളിവുകൾ ശേഖരിക്കാനും തെളിവുകൾ മറച്ചുവെച്ചതിന് ഭാര്യയോടും അഞ്ജുവിനോടും കുറ്റം ചുമത്താൻ ബാസ്റ്റിൻ ഗീതയെ ബോധ്യപ്പെടുത്തുന്നു.
കുടുംബത്തെ ദിവസത്തിനായി വിട്ടയച്ചശേഷം, അവരുടെ ഇരുണ്ട ഭാവിയെക്കുറിച്ച് അവർ വിശദീകരിക്കുന്നു.
പിറ്റേന്ന് രാവിലെ ജോർജ്ജ്കുട്ടിയെ ഔദ്യോഗികമായി അറസ്റ്റ് ചെയ്യുകയും കോടതിയിൽ ഹാജരാക്കുമ്പോൾ വിനയചന്ദ്രൻ ബാസ്റ്റിൻ, ഗീത, പ്രഭാകർ എന്നിവരുമായി കൂടിക്കാഴ്ച നടത്തുകയും ചെയ്യുന്നു.
ജോർജ്ജ്കുട്ടിയുടെ ശുപാർശപ്രകാരം, അവരുടെ തിരക്കഥ പകർപ്പവകാശം സംരക്ഷിക്കുന്നതിനായി വിനയചന്ദ്രന്റെ പേരിൽ ദൃശ്യം എന്ന നോവലായി പ്രസിദ്ധീകരിച്ചതായി അദ്ദേഹം വെളിപ്പെടുത്തുന്നു.
അവരുടെ നോവലിൽ, നായകൻ ശരീരം മറയ്ക്കാൻ വിജയകരമായി കൈകാര്യം ചെയ്യുന്നു, പക്ഷേ കണ്ടെത്തുമ്പോൾ, തന്റെ കുട്ടിയെ രക്ഷിക്കാൻ തെറ്റായ കുമ്പസാരം നൽകുന്നു.
ജോർജ്ജ്കുട്ടിയുടെ രേഖപ്പെടുത്തിയ കുറ്റസമ്മതം ദൃശ്യത്തിന്റെ കഥയുമായി സാമ്യമുണ്ട് എന്ന് ബാസ്റ്റിൻ മനസ്സിലാക്കുന്നു.
കോടതിയിൽ, ജോർജ്ജ്കുട്ടി കുറ്റം സമ്മതിക്കുന്നില്ല, അദ്ദേഹത്തിന്റെ പുസ്തകത്തിന്റെ തന്ത്രം പോലീസ് ഫ്രെയിം ചെയ്യാൻ ഉപയോഗിച്ചുവെന്ന് അദ്ദേഹത്തിന്റെ അഭിഭാഷക വാദിക്കുന്നു.
പോലീസിന്റെ ഞെട്ടലിന്, മനുഷ്യന്റെ അസ്ഥികൂടത്തിൽ നടത്തിയ പരിശോധനകളുടെ ഡിഎൻ‌എ ഫലങ്ങൾ വരുണിന്റെ ഫലങ്ങളുമായി പൊരുത്തപ്പെടുന്നില്ല.
സ്തംഭിച്ചുപോയ വിനയചന്ദ്രൻ തന്റെ ചിത്രത്തിന് ഒരു ഇതര ക്ലൈമാക്സ് ഉണ്ടായിരുന്നുവെന്ന് വെളിപ്പെടുത്തുന്നു, അതിൽ നായകൻ, ക്യാപ്‌ചർ ഒഴിവാക്കാൻ ശ്രമിക്കുമ്പോൾ, ഇടുക്കി ജില്ലയിലെ അത്തരമൊരു അസ്ഥികൂടം കണ്ടെത്തുമ്പോൾ നടത്തിയ നടപടിക്രമങ്ങളെക്കുറിച്ച് മനസിലാക്കും.
നായകൻ മറ്റൊരു ചെറുപ്പക്കാരന്റെ അസ്ഥികൂടം വരുണിന് സമാനമായ പരിക്കുകളോടെ കണ്ടെത്തുന്നു.
വിദൂരസ്ഥലത്ത് ഒരു ശവക്കല്ലറതൊഴിലാളിയുമായി ചങ്ങാത്തം കൂടുന്നു.
കണ്ടെത്തിയ അസ്ഥികൂടത്തിന്റെ ഫോറൻസിക് പരിശോധനകൾ നടത്തുന്ന പ്രാദേശിക മെഡിക്കൽ സ്ഥാപനത്തിന്റെ ഫോറൻസിക് ലാബിന്റെ സുരക്ഷാ ഗാർഡുമായി അദ്ദേഹം കൂടുതൽ ചങ്ങാത്തം കൂടുന്നു.
യഥാർത്ഥ അസ്ഥികൂടം കുഴിച്ച് ലാബിലേക്ക് അയച്ച ദിവസം, നായകൻ വിവേകപൂർവ്വം ഇരയുടെ അസ്ഥികൂടം താൻ ശേഖരിച്ചവ ഉപയോഗിച്ച് മാറ്റുകയും യഥാർത്ഥ ശ്മശാനം സംസ്കരിക്കുകയും അങ്ങനെ കുറ്റകരമായ എല്ലാ തെളിവുകളും നശിപ്പിക്കുകയും ചെയ്യുന്നു.
വിനയചന്ദ്രന്റെ വിവരണമനുസരിച്ച് ജോർജ്ജ്കുട്ടി അതേപടി പിന്തുടർന്നിരുന്നുവെന്ന് വെളിപ്പെടുത്തുന്നു.
കുറ്റക്കാരനാണെന്ന് തെളിയിക്കപ്പെടാതെ പോയ ജോർജ്ജ്കുട്ടിയെ വ്യക്തി ജാമ്യത്തിൽ വിട്ടു.
ജോർജ്‌കുട്ടിക്കെതിരായ നടപടികൾ തൽക്കാലം നിർത്താൻ പോലീസിനോട് നിർദ്ദേശിക്കണമെന്ന് അദ്ദേഹത്തിന്റെ അഭിഭാഷകൻ കോടതിയോട് അഭ്യർത്ഥിക്കുന്നു.
ജഡ്ജി ബാസ്റ്റിനെ തന്റെ മുറിയിലേക്ക് വിളിച്ച് ജോർജ്ജ്കുട്ടിയെ ശിക്ഷിക്കാൻ ഒരു വഴിയുമില്ലെന്ന് പറയുന്നു.
മകന്റെ അന്ത്യകർമങ്ങൾ പൂർത്തിയാക്കുന്ന തിനു മുൻപേ ജോർജ്ജ്കുട്ടി വരുണിന്റെ ചിതാഭസ്മപൂർവ്വം രഹസ്യമായി പൂജാരിക്ക് കൈമാറി.
ബാസ്റ്റിൻ ദമ്പതികളുമായി കൂടിക്കാഴ്ച നടത്തുകയും ജോർജ്ജ്കുട്ടിയുമായുള്ള ബന്ധം അവസാനിപ്പിക്കാൻ അവരോട് ആവശ്യപ്പെടുകയും ചെയ്യുന്നു, കാരണം അദ്ദേഹത്തെ ശിക്ഷിക്കുന്നതിൽ അവർ ഒരിക്കലും വിജയിക്കില്ല, കേരള പോലീസിന്റെ അടുത്ത ശ്രമത്തിനായി അദ്ദേഹം ഇതിനകം തന്നെ ആസൂത്രണം ചെയ്തുകഴിഞ്ഞിട്ടുണ്ടാകും എന്ന് ബാസ്റ്റിൻ പറയുന്നു.
ഈ കേസ് തുടങ്ങിയത് മുതൽ പോലീസ് ജോർജ്കുട്ടിയേയല്ല നിരീക്ഷിച്ചിരുന്നത്; മറിച്ച് ജോർജ് കുട്ടിയാണ് പോലീസിനെ വീക്ഷിച്ചിരുന്നത് എന്നും ബാസ്റ്റിൻ പറയുന്നു.
ജോർജ്ജ്കുട്ടിയുടെ ജാഗ്രതയോടെയുള്ള ജീവിതം തന്നെ വലിയ ശിക്ഷയാണെന്ന് ബാസ്റ്റിൻ പറയുന്നു; നിരന്തരമായ മേൽനോട്ടത്തോടും ജാഗ്രതയോടും കുറ്റബോധത്തോടുംകൂടെ അവൻ എല്ലാ ദിവസവും ജീവിക്കണം.
ദമ്പതികൾ അവനുമായി യോജിക്കുന്നു.
അതേസമയം, മൂവരെയും അകലെ നിന്ന് നോക്കിക്കൊണ്ടിരിക്കുന്ന ജോർജ്ജ്കുട്ടി നിശബ്ദമായി പോകുന്നിടത്തു കഥയവസാനിക്കുന്നു.
ജോർജ്ജുകുട്ടി മീന ...
റാണി അൻസിബ ഹസ്സൻ ...
അഞ്ജു എസ്തർ അനിൽ ...
അനുമോൾ മുരളി ഗോപി ...
തോമസ് ബാസ്റ്റിൻ ആശ ശരത് ...
ഗീത പ്രഭാകർ സിദ്ദിഖ് ...
പ്രഭാകർ സായികുമാർ ...
വിനയചന്ദ്രൻ ഗണേഷ് കുമാർ ...
ഫിലിപ്പ് മാത്യു അജിത് കൂത്താട്ടുകുളം...
ജോസ് അഞ്ജലി നായർ ...
സരിത സുമേഷ് ചന്ദ്രൻ...
സാബു ദിനേശ് പ്രഭാകർ ...
രാജൻ ആന്റണി പെരുമ്പാവൂർ ...
ആന്റണി ജോസഫ് കോഴിക്കോട് നാരായണൻ നായർ ...
സുലൈമാൻ അഡ്വ.
ശാന്തിപ്രിയ ...
രേണുക ജോയ് മാത്യു ...
ജനാർദ്ദനൻ കൃഷ്ണ ...
പോലീസ് സർജൻ രാജേഷ് പറവൂർ...
തഹസീൽദാർ ബോബൻ സാമൂവൽ ...
രഘുറാം കൃഷ്ണ പ്രഭ ...
മേരി പോളി വത്സൻ ...
ജോസിന്റെ അമ്മ അനീഷ് മേനോൻ ...
രാജേഷ് ശോഭ മോഹൻ ...
റാണിയുടെ അമ്മ നിർമ്മാണം
ജീത്തു ജോസഫിൻ്റെ മറ്റൊരു മോഹൻലാൽ ചലച്ചിത്രമായ റാം ചിത്രീകരണവേളയിലാണ് അപ്രതീക്ഷിതമായ കോവിഡ്-19 ലോക്ക് ഡൗൺ നടപ്പിലാക്കിയത്.
റാം എന്ന സിനിമയുടെ ചില ഭാഗങ്ങൾ വിദേശത്ത് ചിത്രീകരിക്കേണ്ടതിനാൽ ഷൂട്ടിംഗ് നിർത്തി വയ്ക്കേണ്ടി വന്നു.
ഈ സാഹചര്യത്തിൽ ദൃശ്യം എന്ന സിനിമയുടെ തുടർക്കഥയായ രണ്ടാം ഭാഗം ചെയ്യാമെന്ന് ജീത്തു ജോസഫ്  തീരുമാനിക്കുന്നത്.
ചിത്രത്തിൻ്റെ നിർമ്മാണം നിർവഹിച്ചത് ആദ്യ ചിത്രം നിർമ്മിച്ച ആൻ്റണി പെരുമ്പാവൂർ തന്നെയാണ്.
സിനിമയിലെ ഗാനവും പശ്ചാത്തലസംഗീതവും നിർവഹിച്ചിരിക്കുന്നത് അനിൽ ജോൺസനാണ്.
ഗാനത്തിന് വരികൾ രചിച്ചത് വിനായക് ശശികുമാറാണ് .
സിനിമയിലെ ഗാനം 10 ഫെബ്രുവരി 2021ന് സൈന മ്യൂസികിലൂടെ പുറത്തുവന്നു.
റീലീസ്
ആദ്യം തീയേറ്റർ റിലീസാണു ഉദ്ദേശിച്ചിരുന്നെങ്കിലും പിന്നീട് കോവിഡ് പ്രതിസന്ധികൾ മൂലം ആമസോൺ പ്രൈം വീഡിയോ വഴി റിലീസ് ചെയ്യാൻ നിർമ്മാതാവ് ആന്റണി പെരുമ്പാവൂർ തീരുമാനിച്ചു.
സിനിമയുടെ മൂന്നാം ഭാഗം
ദൃശ്യം 2-ന് ലഭിച്ച മികച്ച പ്രതികരണങ്ങളെ തുടർന്ന് ചിത്രത്തിൻ്റെ എഴുത്തുകാരനും സംവിധായകനുമായ ജിത്തു ജോസഫ് ചിത്രത്തിൻ്റെ മൂന്നാം ഭാഗം പ്രഖ്യാപിച്ചു.
മറ്റു ഭാഷകളിലേക്കുളള പുനർനിർമ്മാണങ്ങൾ
ഈ ചിത്രം കന്നഡയിൽ പി. വാസു  സംവിധാനം ചെയ്ത ദൃശ്യ 2 എന്ന പേരിലും തെലുങ്കിൽ ദൃശ്യം 2 (2021) എന്ന പേരിലും ജീത്തു ജോസഫ് തന്നെ റീമേക്ക് ചെയ്തു.
അഭിഷേക് പഥക് സംവിധാനം ചെയ്ത ദൃശ്യം 2 എന്ന ഹിന്ദി റീമേക്ക് 2022 നവംബർ 18 ന് തിയേറ്ററുകളിൽ റിലീസ് ചെയ്തു.
ഒരു തമിഴ് റീമേക്ക് സംവിധാനം ചെയ്യാൻ ജിത്തുവിന് പദ്ധതിയുണ്ടായിരുന്നു അവലംബം
ദൃഗ്ഗണിതം
ഒരു ജ്യോതിഷ-ഗണിത പദ്ധതി.
കേരളത്തിലാണ് ഈ പദ്ധതി കണ്ടുപിടിക്കപ്പെട്ടത്.
ആര്യഭടീയ ഗണിതത്തെ അടിസ്ഥാനമാക്കി അതിലെ ഗണനസംഖ്യകളെയും ഗണിതക്രിയകളെയും ലഘുപ്പെടുത്തി, ഗണിച്ചുകിട്ടിയ ഫലങ്ങൾക്ക് സൂക്ഷ്മതയുണ്ടാകാൻവേണ്ട സംസ്കാരങ്ങളും ചെയ്ത് ദൃഷ്ടഫലംകൊണ്ട് കണ്ടുപിടിച്ച ഒരു പദ്ധതിയാണ് ദൃഗ്ഗണിതം.
കേരളീയ ജ്യോതിശ്ശാസ്ത്രജ്ഞനായ വടശ്ശേരി പരമേശ്വരൻ നമ്പൂതിരി (1360-1455) ആണ്ഇതിന്റെ ഉപജ്ഞാതാവ്.
ജാതകം , ഗ്രഹണാദിഗണനം മുതലായവയുടെ കാര്യത്തിൽ ദൃഗ്ഗണിതരീതി അവലംബിക്കുന്നു.
പ്രത്യക്ഷാനുഭവത്തിൽനിന്ന് കണ്ടുപിടിക്കുന്ന ഈ പദ്ധതി നടപ്പിലായത് 1430-ലാണ്.
പഴയ ഒരു ഗണിത പദ്ധതിയായ പരഹിത ഗണിതത്തിന്റെ (എ.ഡി. 684) പരിഷ്കരിച്ച രൂപമാണ് ദൃഗ്ഗണിതം.
ഗ്രഹങ്ങളുടെ യഥാർഥ സ്ഥിതി, ഗ്രഹയോഗം, ഗ്രഹണം മുതലായവ ആര്യഭടീയഗണിതം കൊണ്ട് ഗണിച്ചുകിട്ടുന്ന സ്ഥാനങ്ങളിൽനിന്ന് വ്യത്യസ്തമായി വന്നതിനാൽ, ആ പോരായ്മ പരിഹരിക്കുന്നതിനുണ്ടാക്കിയ പദ്ധതിയാണ് ഹരിദത്തന്റെ (എ.ഡി. 650-700) പരഹിത ഗണിതം .
കാലക്രമേണ പരഹിതത്തിലും ചില അപര്യാപ്തതകൾ കണ്ടുതുടങ്ങി.